b'\n_START_ARTICLE_\nUSS Langley (CV-1)\n_START_SECTION_\nZgodovina\n_START_PARAGRAPH_\nPo uspelih poskusih je Jupiter (prva ladja VM ZDA, ki je imela elektri\xc4\x8dno vodene pogonske vijake) sprejela na svoj krov oddelek marincev in se 27. aprila 1914 pridru\xc5\xbeila Pacifi\xc5\xa1ki floti med verakru\xc5\xa1ko krizo. 10. oktobra je odplula proti Philadelphii. Na Kolumbov dan je postala prva ladja, ki je pre\xc4\x8dkala panamski prekop iz zahoda proti vzhodu._NEWLINE_Pred vstopom ZDA v prvo svetovno vojno je preplula Atlantik in Mehi\xc5\xa1ki zaliv, priklju\xc4\x8dena Atlantski floti. 6. aprila 1917 je prispela v Norfolk, kjer je bila dodeljena NOTS. V juniju 1917 in novembru 1918 je ladja opravila dve transportni plovbi v Francijo. 23. januarja 1919 se je vrnila nazaj v Norfolk, dokler ni 8. marca zaplula nazaj v Brest kot podporna ladja, vra\xc4\x8dajo\xc4\x8dih se ameri\xc5\xa1kih vojakov. 17. avgusta se je vrnila v Norfolk, nakar je bila razporejana na zahodno obalo. 11. julija 1919 je bil odobren remont v letalonosilko. 12. decembra je zaplula proti Hampton Roads (Virginija), kjer je bila vzeta iz uporabe 24. marca 1920._NEWLINE_Jupiter je bila spremenjana v prvo letalonosilko v ladjedelnici Navy Yard (Norfolk. Glavni namen je bil opravljati poskuse z uporabo pomorskega letalstva. 11. aprila 1920 so preimenovali ladjo v Langley po ameri\xc5\xa1kem astronomu, fiziku, pionirju na podro\xc4\x8dju aeronavtike in letalskemu in\xc5\xbeenirju Samuelu Pierpontu Langleyu in dana oznaka CV-1. V uporabo je bila sprejeta 20. marca 1922._NEWLINE_Kot prva ameri\xc5\xa1ka letalonosilka je bila Langley prizori\xc5\xa1\xc4\x8de mnogih izjemnih dogodkov. 17. oktobra 1922 je poro\xc4\x8dnik Virgil C. Griffin pilotiral prvo letalo (V-E-7-SF), ki je vzletelo z ameri\xc5\xa1ke letalonosilke. Devet dni pozneje je bil opravljen prvi pristanek na Langleyu, ki ga je izvedel poro\xc4\x8dnik bojne ladje Godfrey de Courcelles Chevalier z Aeromarine 39B. 18. novembra je bila opravljena prva katapultacija letala._NEWLINE_15. januarja 1923 so za\xc4\x8deli opravljati prve polete in teste v Karibskem morju. Junija je odplula proti Washingtonu, kjer je prikazala vzlete in pristanke letal pred pomembnej\xc5\xa1imi osebami. 13. junija je odplula v Norfolk, od koder je izvajala ostanek leta usposabljanje v Atlantiku in Karibskem morju. Od 1924 do 1936 je bila v sestavi Pacifi\xc5\xa1ke flote. Voja\xc5\xa1ki piloti so bili kmalu preme\xc5\xa1\xc4\x8deni na dve novi letalonosilki: USS Lexington (CV-2) in USS Saratoga (CV-3)._NEWLINE_Po napadu na Pearl Harbor je 8. decembra odplula iz Filipinov proti Avstraliji, kamor je prispela 1. januarja 1942 v Darwin. Do 11. januarja je sodelovala z RAAF v protipodmorni\xc5\xa1kem bojevanju. Nato je bila raporejena v zavezni\xc5\xa1ko pomorsko silo, ki se je zbirala v Indoneziji z namenom protinapada na Japonce. 22. februarja je tako zapustila Avstralijo in zaplula proti Javi z 32 letali Curtiss P-40._NEWLINE_27. februarja sta se Langleyu pridru\xc5\xbeila \xc5\xa1e dva ru\xc5\xa1ilca (Whipple (DD-217) in Edsall (DD-219)), ki sta opravljala protipodmorni\xc5\xa1ko za\xc5\xa1\xc4\x8dito. Ob 11.40 je Langley napadlo devet dvomotornih bombnikov; prva dva vala sta bila neuspe\xc5\xa1na, toda med tretjim valom je prejela pet zadetkov. Letala na palubi so za\xc4\x8dela goreti in krmarjenje je bilo onemogo\xc4\x8deno; tako ni mogla zapluti v ozek zaliv Tjilatjap. Vdirajo\xc4\x8da voda je zalila strojnico in tako zaustavila delovanje motorjev. Ob 13.32 je bil izdan ukaz, da se zapusti ladja. Spremljajo\xc4\x8di ru\xc5\xa1ilci so nanjo ustrelili 9 4-in\xc4\x8dnih granat in 2 torpeda, da bi zagotovili popolno potopitev. Tega dne je umrlo 16 mornarjev.'